Komisijos sprendimas
2001 m. spalio 18 d.
leidžiantis valstybėms narėms duoti laikiną leidimą prekiauti miško dauginamąja medžiaga, neatitinkančia Tarybos direktyvų 66/404/EEB ir 71/161/EEB reikalavimų
(pranešta dokumentu C(2001) 2859)
(2001/765/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. birželio 14 d. Tarybos direktyvą 66/404/EEB dėl prekybos miško dauginamąja medžiaga [1] su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 15 straipsnį,
atsižvelgdama į 1971 m. kovo 30 d. Tarybos direktyvą 71/161/EEB dėl Bendrijoje parduodamos miško dauginamosios medžiagos išorinės kokybės standartų [2] su paskutiniais pakeitimais, padarytais Austrijos, Suomijos ir Švedijos stojimo aktu, ypač į tos direktyvos 15 straipsnį,
atsižvelgdama į 12 valstybių narių pateiktus prašymus,
kadangi:
(1) Prieduose nurodytų rūšių dauginamosios medžiagos gavyba tam tikrose valstybėse narėse šiuo metu yra nepakankamai, dėl to negalima patenkinti dauginamosios medžiagos, atitinkančios Direktyvų 66/404/EEB ir 71/161/EEB nuostatas, poreikių.
(2) Trečiosios šalys negali pateikti pakankamo kiekio atitinkamų rūšių dauginamosios medžiagos, dėl kurios būtų duodamos tokios pačios garantijos kaip ir dėl Bendrijos dauginamosios medžiagos ir kuri atitiktų Direktyvų 66/404/EEB ir 71/161/EEB nuostatas.
(3) Atitinkamai suinteresuotos valstybės narės, visų pirma, Belgija, Danija, Vokietija, Ispanija, Prancūzija, Airija, Italija, Liuksemburgas, Nyderlandai, Austrija, Portugalija ir Jungtinė Karalystė paprašė Komisijos pagal tas direktyvas įgalioti jas leisti prekiauti dauginamąja medžiaga ir (arba) sėkla, atitinkančia ne tokius griežtus reikalavimus nei nustatyti tose direktyvose.
(4) Siekiant pašalinti šį trūkumą, paraiškas padavusioms valstybėms narėms turėtų būti leidžiama duoti leidimą ribotą laikotarpį prekiauti atitinkamų rūšių dauginamąja medžiaga, atitinkančia ne tokius griežtus reikalavimus.
(5) Dėl genetinių priežasčių dauginamoji medžiaga turėtų būti renkama tam tikrų rūšių areale esančiose kilmės vietose ir turėtų būti duodamos pačios griežčiausios garantijos medžiagos tapatumui užtikrinti. Be to, dauginamąja medžiaga turėtų būti prekiaujama tik tada, jei prie jos pridedamas dokumentas, kuriame nurodomi tam tikri duomenys apie minėtą dauginamąją medžiagą.
(6) Bet kuriai valstybei narei turėtų būti leista duoti leidimą jos teritorijoje vykdyti šias tris prekybos operacijas: prekiauti sėkla ir sėjinukais, atitinkančiais ne tokius griežtus reikalavimus dėl provenencijos; prekiauti sėkla ir sėjinukais, atitinkančiais ne tokius griežtus reikalavimus dėl kategorijos, nustatytus Direktyvoje 66/404/EEB dėl Populus nigra; ir prekiauti sėkla, atitinkančia ne tokius griežtus reikalavimus dėl konkretaus švarumo, nustatytus Direktyvoje 71/161/EEB, jei prekyba šia medžiaga pagal šį sprendimą leidžiama kitose valstybėse narėse.
(7) Šiame sprendime numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Valstybėms narėms leidžiama duoti leidimą jų teritorijoje prekiauti sėkla, atitinkančia ne tokius griežtus reikalavimus dėl provenencijos, nustatytus Direktyvoje 66/404/EEB.
Įgaliojama pagal šio sprendimo I priede išdėstytas specifikacijas ir tik pateikus sėklos provenencijos vietos įrodymą bei nurodžius aukštį virš jūros lygio, kuriame ji buvo surinkta.
2. Valstybėms narėms leidžiama duoti leidimą jų teritorijoje prekiauti augalais, išaugintais Bendrijoje iš pirmiau minėtos sėklos.
2 straipsnis
1. Laikoma, kad 1 straipsnio 1 dalyje nurodytas įrodymas yra pateiktas, jei dauginamoji medžiaga yra priskirta "šaltinio tapatybė nustatyta" kategorijai, apibrėžtai Ekonominio bendradarbiavimo ir plėtros organizacijos (OECD) programoje, skirtoje miško dauginamajai medžiagai, pateikiamai tarptautinei prekybai, kontroliuoti arba kitai toje programoje apibrėžtai kategorijai.
2. Jei 1 dalyje nurodyta OECD programa netaikoma dauginamosios medžiagos provenencijos vietoje, yra priimtini kiti oficialūs įrodymai.
3. Jei negalima pateikti oficialių įrodymų, valstybės narės gali priimti kitus neoficialius įrodymus.
3 straipsnis
Valstybėms narėms leidžiama duoti leidimą jų teritorijoje prekiauti vegetatyvine dauginamąja medžiaga, išauginta iš Populus nigra, neatitinkančia reikalavimų dėl kategorijos, nustatytų Direktyvos 66/404/EEB 4 straipsnio 1 dalyje, pagal šio sprendimo II priedą.
4 straipsnis
Valstybėms narėms pagal šio sprendimo III priedą leidžiama duoti leidimą jų teritorijoje prekiauti sėkla, kuri neatitinka nei Direktyvoje 66/404/EEB nustatytų reikalavimų dėl provenencijos, nei Direktyvos 71/161/EEB I priedo reikalavimų dėl konkretaus švarumo, jeigu:
a) pateikiamas 2 straipsnyje apibrėžtas sėklos provenencijos vietos įrodymas ir aukštis virš jūros lygio, kuriame sėkla buvo surinkta;
b) dokumente, kuris turi būti pateikiamas pagal Direktyvos 66/404/EEB 9 straipsnį, įrašoma: "Sėkla, neatitinkanti konkretaus švarumo standartų".
5 straipsnis
1. Valstybėms narėms, išskyrus paraiškas padavusias valstybes nares, taip pat leidžiama atitinkamai pagal I, II ir III priedus ir tikslu, kurį yra nurodžiusios paraišką padavusios valstybės narės, duoti leidimą prekiauti jų teritorijoje sėkla ir sėjinukais bei Populus nigra vegetatyvine dauginamąja medžiaga.
2. Taikydamos 1 dalį suinteresuotos valstybės narės teikia viena kitai administracinę pagalbą. Paraiškas padavusioms valstybėms narėms kitos valstybės narės prieš išduodamos leidimus praneša apie ketinimą duoti leidimą prekiauti tokia dauginamąja medžiaga. Paraiškas padavusios valstybės narės prieštaravimą gali pareikšti tik tuo atveju, jei paskirstomas visas šiame sprendime nustatytas kiekis.
6 straipsnis
1 straipsnio 1 dalyje, 3 ir 4 straipsniuos bei 5 straipsnio 1 dalyje numatytas leidimas nustoja galioti 2002 m. gruodžio 31 d.
7 straipsnis
Valstybės narės nedelsdamos praneša Komisijai ir kitoms valstybėms narėms paženklintos ir prekybai Bendrijoje pagal šį sprendimą patvirtintus sėklos kiekius.
8 straipsnis
Šis sprendimas skirtas valstybėms narėms.
Priimta Briuselyje, 2001 m. spalio 18 d.